
Nr. UR2020-010781/23.09.2020


RAPORT DE SPECIALITATE
privind aprobarea Studiului urbanistic  „Amplasarea în parcelă a construcțiilor de învățământ  antepreșcolar și preșcolar pe terenuri proprietatea Municipiului Timișoara” 

Având în vedere Referatul de aprobare al proiectului de hotarare cu nr. UR2020-010781/23.09.2020 al Primarului Municipiului Timişoara şi Proiectul de hotărâre privind aprobarea Studiului urbanistic „Amplasarea în parcelă a construcțiilor de învățământ  antepreșcolar și preșcolar pe terenuri proprietatea Municipiului Timișoara”.
Facem următoarele precizări:
Având în vedere că Municipiul Timişoara, prin Direcţia Dezvoltare, are în prezent în implementare trei proiecte finanţate din fonduri europene nerambursabile pentru construcţia a trei clădiri de învăţământ antepreşcolar și preșcolar, în trei cartiere diferite, pe terenuri proprietatea Municipiului Timişoara, după cum urmează:
▪ obiectivul de investiţii „Construcţie clădire cu destinaţia creşă Str. Cocea”, cod SMIS 125504, amplasament Timişoara, Str. Nicolae D. Cocea nr. 23, jud. Timiş - creşă ce face obiectul prezentei adrese;
▪ obiectivul de investiţii „Construcţie clădire cu destinaţia creşă zona de nord”, cod SMIS 127750, amplasament Timişoara, Str. Ion Ionescu de la Brad nr. 1/E, jud. Timiş;
▪ obiectivul de investiţii „Construcţia şi echiparea infrastructurii pentru educaţie timpurie ante-preşcolară în Municipiul Timişoara - Calea Bogdăneştilor”, cod SMIS 129119, amplasament Timişoara, Calea Bogdăneştilor nr. FN, jud. Timiş.
Având în vedere adresa Direcției Dezvoltare înregistrată cu nr. UR2020-009016/15.09.2020, referitoare la reanalizarea soluției propuse prin întocmirea unui studiu urbanistic privind amplasarea pe parcelă a construcţiei pentru obiectivul de investiţii „Construcţie clădire cu destinaţia creşă Str. Cocea” - cod SMIS 125504; 
Având în vedere Studiul urbanistic privind amplasarea pe parcelă şi parcelarul dedicat clădirilor de învăţământ antepreşcolar şi preşcolar pe terenuri proprietatea Municipiului Timişoara realizat de Direcția Dezvoltare, identificată în exemplele cuprinse în studiu ce derivă, în general, din normativele de proiectare şi normele de igienă și sănătate public privind mediul de viați al populației conform Ordinului Ministerului Sănătății nr. 119/04.02.2014, referitoare la edificarea construcţiilor cu destinaţie de creşă, grădiniţă sau mixtă, şi anume: recomandarea unui regim de înălţime limitat la parter pentru spaţiile dedicate grupelor de copii, retragere recomandată de 25 metri faţă de străzile de acces în cazul clădirilor de învăţământ preşcolar, procent de ocupare al terenului conform H.G. nr. 525/1996 pentru aprobarea Regulamentului General de Urbanism, ample zone verzi şi locuri de joacă (50% din suprafaţa terenului).






PROPUNEM:

1. Avizarea si aprobarea Studiului urbanistic „Amplasarea în parcelă a construcțiilor de învățământ  antepreșcolar și preșcolar pe terenuri proprietatea Municipiului Timișoara” realizat de Direcția Dezvoltare, care face parte integrantă din prezenta hotărâre; 
2. Se stabilesc condiţiile de construire şi in conformitate cu Studiul urbanistic realizat de Direcția Dezvoltare: regim de înălţime limitat la parter pentru spaţiile dedicate grupelor de copii, retragere recomandată de 25 metri faţă de străzile de acces în cazul clădirilor de învăţământ preşcolar, procent de ocupare al terenului conform H.G. nr. 525/1996 pentru aprobarea Regulamentului General de Urbanism, ample zone verzi şi locuri de joacă (50% din suprafaţa terenului).

Având în vedere prevederile legale expuse în prezentul raport, înaintăm Consiliului Local al municipiului Timişoara proiectul de hotărâre privind aprobarea Studiului urbanistic „Amplasarea în parcelă a construcțiilor de învățământ  antepreșcolar și preșcolar pe terenuri proprietatea Municipiului Timișoara”, elaborat de Direcția Dezvoltare, pentru a fi supus analizării şi aprobării în plenul consiliului local.

Pt. ARHITECT ȘEF,
Monica MITROFAN

